A TANÁCS HATÁROZATA
(2009. május 25.)
a Régiók Bizottsága négy finn tagjának és két finn póttagjának kinevezéséről
(2009/440/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 263. cikkére,
tekintettel a finn kormány javaslatára,
mivel:
(1)
A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).
(2)
Auli HYVÄRINEN és Elina LEHTO-HÄGGROTH lemondását, valamint Risto ERVELÄ és Risto KOIVISTO hivatali idejének lejártát követően a Régiók Bizottsága négy tagjának helye megüresedett. Martina MALMBERG és Heini UTUNEN lemondását követően a Régiók Bizottsága két póttagjának helye megüresedett,
A KÖVETKEZŐKÉPPEN HATÁROZOTT:
1. cikk
A Tanács a hivatali idő hátralévő részére, azaz 2010. január 25-ig, a Régiók Bizottságába a következő személyeket nevezi ki:
a)
tagként:
-
Satu TIETARI, Säkylän kunnanvaltuuston jäsen,
-
Anne KARJALAINEN, Keravan kaupunginvaltuuston jäsen,
-
Risto ERVELÄ, Sauvon kunnanvaltuuston jäsen (a betöltött tisztség megváltozása),
-
Risto KOIVISTO, Pirkkalan kunnanjohtaja (a betöltött tisztség megváltozása),
b)
póttagként:
-
Petri KALMI, Nurmijärven kunnanvaltuuston puheenjohtaja,
-
Mårten JOHANSSON, Raaseporin kaupunginjohtaja.
2. cikk
Ez a határozat az elfogadásának napján lép hatályba.
Kelt Brüsszelben, 2009. május 25-én.